Ocells estèpics - Viquipèdia, l'enciclopèdia lliure\nocells que viuen en hàbitats estèpics o pseudoestèpics de clima semiàrid continental\n(S'ha redirigit des de: Ocells d'estepa)\nDibuix d'una alosa becuda, ara extint a Catalunya.\nEls ocells estèpics, a vegades també anomenats ocells esteparis o ocells d'estepa, són ocells que viuen en hàbitats estèpics (estepa natural) o pseudoestèpics (zona d'agricultura cerealista) de clima semiàrid continental. A casa nostra, es troben principalment a les planes cerealistes de l'agricultura de secà.\n1 Introducció. L'estepa cerealista\n2 Els ocells estèpics\n3 Situació dels ocells estèpics a Catalunya\n5 Unes consideracions finals\nIntroducció. L'estepa cerealistaModifica\nQuan parlem d'ocells estèpics a casa nostra, ens estem referint a tot un conjunt d'espècies adaptades a viure en les zones cerealistes de secà que hi ha, fonamentalment, a les terres de Ponent. Terres eixutes, que abans eren molt extenses, amb condicions climàtiques molt dures, on pràcticament no hi ha transició entre les fortes calors estiuenques i les gelades de l'hivern. Cal, però abans de comentar els diferents ocells que viuen en aquests ambients, parlar del que hom entén com a estepa.\nPer a la majoria de la gent, les estepes són grans extensions de terreny obertes i sense arbres, amb relleu suau i una vegetació baixa (herbes i matolls). Si bé això és pràcticament així, cal anar molt lluny, cap Euràsia o els Estats Units, per trobar autèntiques estepa. La famosa <<pradera americana>>, un enorme mar d'herba format pel que els botànics anomenen comunitat vegetal terminal o comunitat <<climax>>, és el que constitueix la veritable estepa. Són medis on unes determinades condicions del sòl i del clima han donat lloc a l'existència, a través d'un llarg procés evolutiu, d'unes plantes perfectament adaptades i que romandran inalterables mentre no es produeixin profundes transformacions climàtiques o l'acció de l'home modifiqui aquestes condicions.\nA Catalunya, el procés evolutiu que ha donat lloc a les nostres mal anomenades estepes ha estat prou diferent. Gairebé totes les terres de Ponent, ocupades actualment per grans extensions de conreus cerealistes de secà, o bé per fruiters o altres tipus de regadiu, havien estat molts anys enrere cobertes per extensos alzinars, l'igual que en una gran part de la península Ibèrica on hi ha zones de característiques similars. Així ho va poder comprovar el destacat botànic Huguet de Villar, investigant la història de la vegetació espanyola. Les nostres estepes provenen, doncs, de la degradació que han sofert aquests boscos a causa de l'acció de l'home al llarg de milers i milers d'anys.\nL'aparició de l'home ramader, domesticant els primers ramats d'animals salvatges, és l'inici de la degradació dels alzinars. El foc va obrir les primeres clarianes del bosc per a fer una vegetació arbustiva, però l'acció continuada del bestiar i l'aparició de l'home agricultor van acabar de <<netejar-les>>. De mica en mica s'anaven degradant. Finalment, la cada vegada més gran desforestació va anar produint canvis en el clima i en el sòl fins a arribar a configurar les nostres actuals estepes de secà. Allà l'home no va exercir una acció tan forta, van restar petits nuclis d'alzinars amb una vegetació formada per arbusts llenyosos (romaní, farigola, etc)\nA Catalunya, aquesta mena d'ambients van romandre així durant molts anys fins que, en el darrer segle, una gran part de les nostres estepes cerealistes de secà del Segrià i l'Urgell van ser transformades en regadius. Al País Valencià encara es localitzen zones estepàries en major o menor grau de conservació, quasi totes elles a la part interior del territori: la Vall dels Alforins (Fontanars dels Alforins, Villena); l'altiplà de Las Moratillas i La Cañada del Mela (Villena); els Plans de San Benito i els Plans de Las Paternas (Aiora); la planura de La Cañada de Jarafuel (Xarafull, Zarra); les zones cerealístiques nel nord-oest de la Plana d'Utiel (Camporrobles, Fuenterrobles); els plans d'Alpont (Aras de los Olmos, Titaigües, Alpont i la Iessa); i el Pla de Barraques (Barraques, El Toro). En aquests amenaçats hàbitats de cereal és on es concentren les últimes poblacions valencianes d'ocells estèpics.\nEls ocells estèpicsModifica\nA mesura que les nostres pobres estepes anaven guanyant terreny i es consolidaven, van ser colonitzades pels ocells provinents de les veritables estepes de l'Àsia i l'Àfrica. Amb el temps, es va formar una autèntica comunitat ornítica pròpia i característica d'aquests ambients.\nSens dubte, l'espècie més emblemàtica i significativa de les extenses zones cerealistes de secà és el pioc salvatge (Otis tarda). Aquest és l'ocell més gran de tot el continent europeu. Els mascles adults poden arribar a tenir fins a 1 m d'alçada i pesar fins a 16 kg. Això, juntament amb l'espectacular parada nupcial dels mascles, ha fet del pioc, al llarg de molts anys, una peça de caça molt cobdiciada. Malauradament, a casa nostra ja no podem observar aquest veritable gegant alat. Per diverses referències de pagesos i bibliogràfiques sabem que cap a començaments del segle XX era un ocell si més no freqüent a les terres de l'Urgell i el Segrià. La seva cacera i, fonamentalment, la transformació d'extenses zones de secà en regadius van provocar la fugida dels darrers exemplars cap a l'Aragó.\nMorfològicament molt semblant al pioc salvatge, però més petit, tan sols arriba als 43 cm d'alçada, el sisó (Tetrax tetrax) és, potser, l'ocell més significatiu de les grans extensions cerealistes de secà del Segrià, l'Urgell, la Segarra i part de la Noguera. El seu comportament és esquerp i amagadís, però davant d'una situació de perill s'envolen ràpidament, cosa que provoca un xiulet característic. Durant el mes d'abril, els mascles situats generalment en els marges que separen els camps, emeten un típic <<rec>> curt i sec, tot inflant el coll, blanc i negre, que es pot sentir des d'una considerable distància.\nPotser les dues espècies que millor han sabut adaptar-se a aquests medis eixuts i aspres són la ganga eurasiàtica (Pterocles alchata) i la xurra (Pterocles orientalis). El seu aspecte, a terra, recorda al d'una perdiu, però el seu vol ràpid s'assembla al dels coloms. Dotades d'un plomatge críptic, amb un comportament silenciós i discret, resulta pràcticament impossible poder-les descobrir aturades a terra, mentre que és més normal poder observar-les quan volen proferint els seus característics reclams, un <<gar-gar-gar>> les gangues, i un <<txurr-txurr>> profund les xurres, que els ha donat el nom. Ambdues espècies tenen unes plaques gruixudes ls peus i al ventre que el permet estar-se sobre terra fins i tot a temperatures superiors als 60 °C. una altra de les seves peculiaritats és la capacitat que tenen per a emmagatzemar aigua dins les plomes del pit per donar beure als seus pollets.\nA més d'aquestes espècies, cal esmentar tot un seguit de petits moixons que, si bé podríem dir que no resulten tan espectaculars, estan també perfectament adaptats als ambients estèpics. Aquí tenim la calàndria (Melanocorypha calandra), la cogullada vulgar (Galerida cristata) i la cogullada fosca (Galerida theklae) i la terrerola vulgar o calandreta (Calandrella brachydactyla) i la terrerola rogenca (Calandrella rufescens).\nTots aquests ocells, grans i petits, podríem dir que són els autèntics fills de les estepes. Aquest és, en definitiva, el seu hàbitat. Qualsevol transformació o alteració que s'hi produeixi pot significar la desaparició de tots ells.\nDibuix de la xurra, mascle (segon pla) i femella (primer pla).\nJa hem esmentat abans com, intercalades entre els camps, resten en molts indrets petites bosquines d'alzines, zones amb arbusts o amb mates llenyoses baixes. Això ha fet que nombroses espècies que no són típicament estèpiques puguin aprofitar-se dels camps de cereals alhora que els utilitzen com a refugi o lloc on niar. Aquest és el cas de la brava perdiu roja (Alectoris rufa), de la tórtora (Streptopelia turtur rufescens), dels tudons (Columba palumbus) o dels cridaners torlits o samarlics (Burhinus oedicnemus).\nQuan les mates llenyoses baixes tenen una extensió considerable i el terreny és pla, fet que a Catalunya tan sols es dóna a l'aeròdrom d'Alfés a Lleida, fins al 2006, s'hi trobava l'escassa alosa becuda (Chersophilus duponti). Si entre els camps hi ha algunes plantacions o bosquines d'ametllers també s'hi pot trobar la trenca (Lanius minor).\nSituació dels ocells estèpics a CatalunyaModifica\nCom ja s'ha esmentat més amunt, el pioc salvatge es troba ja extingit actualment a casa nostra com a reproductor. Únicament i accidentalment, es poden observar petits grups que s'endinsen en els darrers secans d'una certa extensió encara existents al Segrià.\nUna altra gruïforme, el sisó, si bé és un ocell sedentari que roman a Catalunya tot l'any, realitza petits desplaçaments. Es reprodueix a les comarques del Segrià, la Noguera i la Segarra, mentre que a l'hivern forma grups més o menys nombrosos que es concentren a les comarques del Segrià, l'Urgell, l'Empordà i en certs indrets de les comarques tarragonines.\nLa ganga euroasiàtica, un pteròclid del gènere dels Pterocles, resta actualment localitzada a la comarca del Segrià on, en un sector de poc més de 100 ha., hi ha una població de poc més de 100 parelles. L'altre pteròclid del gènere dels Pterocles, la xurra, es troba pràcticament extingit com a reproductor, tan sols queden algun exemplars aïllats en certs indrets del Segrià i la Noguera on encara hi ha alguns erms i guarets. Aquestes dues espècies, íntimament lligades a les estepes cerealistes, han sofert una forta regressió a conseqüència de les transformacions dels secans en regadius i a la intensificació de les pràctiques agrícoles que han fet desaparèixer els erms i guarets.\nEl torlit o samarlic és un ocell caradriforme d'ambients estèpics que es troba àmpliament distribuïda per les comarques del sud de Lleida, com també a l'Empordà, la Cerdanya i en certs indrets de les comarques de Tarragona.\nDins dels passeriformes mereixen especial atenció l'alosa becuda i la trenca. La primera, a Catalunya, es localitzava únicament a la timoneda de l'aeròdrom d'Alfés, on s'havien censat poc més de 40 parelles reproductores els anys 80, però que van patir una forta davallada entre aleshores i el 2006, any de la seva extinció del nostre país. La segona és un moixó o petit ocell que, tal com hem dit abans, requereix per reproduir-se un hàbitat molt concret. A la península Ibèrica és un ocell migrador que tan sols es reprodueix en 3 nuclis situats a la comarca del Segrià. La seva població es calcula en tan sols unes 20 parelles, encara té fluctuacions anuals importants. La resta de passeriformes esmentats, a més de tenir una distribució més àmplia, s'adapten millor als conreus extensius de secà\nDins de les espècies cinegètiques, la perdiu roja és, sens dubte, la més important, malgrat que durant els darrers anys ha sofert una notable davallada. Les caues de l'hàbitat cerealista produït per la utilització de varietats de cereals primerenques que malmeten els nius, els tractaments amb productes fitosanitaris i l'eliminació de marges i bosquines (ecotons).\nLa trenca té als secans catalans un dels únics sectors de cria de la Península\nD'altra banda, cal tenir també en compte les repoblacions cinegètiques realitzades de manera inadequada, sense cap control sanitari, com també, moltes vegades, l'excessiva pressió cinegètica.\nla tórtora és una espècie migradora que arriba a Catalunya cap a finals d'abril. En els darrers anys ha sofert també una forta davallada, sembla que com a conseqüència d'alguns plaguicides i a la caça dins les seves zones d'hivernada, a l'Àfrica.\nLa Generalitat de Catalunya, per mitjà de la Llei 3/1988, de 4 de març, de protecció dels animals, declara el pioc salvatge, el sisó, la calàndria i la trenca com a espècies protegides de la fauna salvatge autòctona, Se'n prohibeix, doncs, la cacera, la captura, la tinença, i també el tràfic, el comerç, la venda, la importació, l'exportació i l'exhibició pública, tant de les espècies adultes, vives o dissecades, com dels ous i les cries i de totes les subespècies i tàxons inferiors, independentment de la seva procedència. També es prohibeix la venda de les parts o els productes obtinguts a partir d'aquestes espècies.\nD'acord amb la particular situació de cada espècie, aquesta Llei de protecció dels animals estableix unes categories, de la A a la D, segons sigui més o menys precària la seva situació. Així, el 1988, sempre d'acord amb l'esmentada Llei, a la categoria A, s'hi trobava el pioc salvatge, el que estava en estat més precari. Eren dues les espècies pertanyents a la categoria B, la ganga eurasiàtica i la xurra, aquesta darrera en gran perill d'extinció a Catalunya. Tres més, el samarlic o torlit, el sisó i l'alosa becuda es trobaven dins la categoria C, però aquesta última ja està extint a Catalunya, a 2011, d'ençà 4 o 5 anys. Finalment, les espècies restants, les terreroles, les cogullades, la calàndria i la trenca, es trobaven dins la categoria D.\nSegons l'esmentada Llei, els instruments de planejament territorial i urbanístic han d'assegurar la preservació, el manteniment i la recuperació dels biòtops i dels hàbitats d'aquestes espècies. En aquest sentit, el primer pas que es va adoptar per a la protecció de les espècies de fauna estèpica va ser la declaració de la Reserva Natural Parcial de Mas de Melons (Decret 123/1987, de 12 de març). Mitjançant aquesta norma legal, establerta amb la finalitat de protegir una zona d'hàbitat estèpic d'extensió considerable, es pretén garantir la supervivència de les darrers poblacions d'ocells estèpics de Catalunya.\nAquest espai natural protegit, de superfície un xic superior a les 1.000 ha, està situat al nord-oest de la comarca de les Garrigues. En aquest espai no es permet modificar l'ús del sòl que es realitza actualment i s'han de mantenir intactes les zones de brolles i garrigues existents com també les superfícies destinades a conreu, les quals poden aprofitar-se exclusivament com a terrenys de secà, mitjançant el sistema de guaret.\nLa Reserva Natural Parcial de Mas de Melons acull actualment una gran part de l'únic nucli reproductor de gangues que hi ha a Catalunya, i és una peça indispensable dins l'hàbitat estèpic on es manté aquesta rara espècie. Són també importants les poblacions de sisons, samarlics, calàndries i terreroles existents dins dels límits de la Reserva Natural.\nPosteriorment, per ordre del Conseller d'Agricultura, Ramaderia i Pesca de 31 de juliol de 1990, es va declarar la Reserva Natural de Fauna salvatge de la timoneda d'Alfés, i d'aquesta manera s'havia de protegir un altre dels espais naturals de més importància per a salvaguarda de les espècies estèpiques a Catalunya. El 2006 es va incloure com a ZEPA dins la Xarxa Natura 2000. Tot i així, aquest espai està essent sotmès a usos incompatibles amb la conservació dels seus valors naturals, com ara la d'aeròdrom amb més i més tràfic i amb intervencions sobre l'espai (asfaltat, sega, especialment en època de cria, etc.). Per tant, està en un estat d'amenaça real de desaparició com a hàbitat d'ocells estèpics, l'alosa becuda essent la primera víctima (és considerada extinta del territori, precisament des del 2006).\nLa timoneda d'Alfés constitueix un hàbitat molt singular de característiques semidesèrtiques, en el qual es reproduïa, entre moltes altres espècies, l'alosa becuda, ocell que, tal com ja s'ha esmentat, aquí tenia l'únic indret on s'havia comprovat la seva reproducció a Catalunya, però que el 2004 ja es considerava "En Perill Crític" a Catalunya Sud i "En Perill" a tot l'Estat Espanyol, i des del 2006, ja es considerava extinta del territori en qüestió i de tot Catalunya. Això no vol dir que no es podria recuperar l'espai amb una política assenyada, però ara per ara, poca cosa s'està fent en aquesta direcció. "La Direcció General de Biodiversitat creu poc possible la recuperació de l'ocell a Alfés, perquè la zona està ubicada en una zona aïllada d'altres de la Península on encara habiten aquestes aus." L'any 2010 s'ha endegat un "Pla de Gestió i Pla Especial dels Espais Naturals Protegits de la Plana de Lleida", on es considera només la possibilitat de fer un "Estudi de la viabilitat d’una eventual reintroducció de l’alosa becuda a la timoneda d’Alfés". Al mateix temps, però, s'ha inclòs l'espai de nou en el Pla d'aeroports de Catalunya 2007-2012.\nAquesta reserva de fauna salvatge té una extensió d'unes 100 ha i està situada a la comarca del Segrià, a pocs quilòmetres de la Reserva Natural Parcial de Mas de Melons. Habitaven dins dels seus límits, a més de l'alosa becuda, espècies com la ganga eurasiàtica, la calàndria, el sisó, la terrerola vulgar i la trenca entre altres.\nLes mesures de protecció que s'havien establert en aquesta Reserva de fauna salvatge es concretaven en la prohibició dels aprofitaments cinegètics i agrícoles, i també els moviments de terres, l'eliminació o modificació de la vegetació i l'abocament de deixalles o qualsevol activitat que comportés una alteració de l'hàbitat. A més, i per tal de no interferir en els processos de reproducció de les espècies objecte de protecció, els aprofitaments ramaders, és a dir el pasturatge, hi són prohibits entre l'1 de febrer i el 15 de juliol de cada any. Fora d'aquestes dates és perfectament compatible i fins i tot recomanable el pasturatge oví.\nTot i així, com hem mencionat a dalt, aquest espai està essent sotmès a usos incompatibles amb la conservació dels seus valors naturals, com ara la d'aeròdrom amb més i més tràfic i amb intervencions sobre l'espai (asfaltat, sega, especialment en època de cria, etc.) i com a espai militar (aeròdrom militar, maniobres a terra). Per tant, està en un estat d'amenaça real de desaparició com a hàbitat d'ocells estèpics, l'alosa becuda essent la primera víctima (és considerada extinta del territori des del 2006).\nUnes consideracions finalsModifica\nLa lluita per a la conservació dels ocells estèpics, l'hem de considerar dins del context general de la lluita per al manteniment del nostre patrimoni ecològic. El despertar de la nostra consciència ecològica col·lectiva és un fet relativament recent, encara que ancorat en les arrels del passat. És cert que la consciència popular sobre aquestes qüestions s'ha incrementat molt en els últims temps, però encara ara, malauradament, continua essent massa minoritària.\nNo voldríem arribar tard, i no voldríem haver de limitar-nos a lamentar la desaparició de més espècies autòctones del nostre país, com és el cas del pioc salvatge, esmentat als paràgrafs que acabeu de llegir, extint a Catalunya des dels anys 70 (o els anys 90 d'acord amb La Malla.cat) i de l'alosa becuda, i com podria ser-ho el de tantes altres espècies que es troben en perill d'extinció. Per això convé provocar la reflexió sobre aquests temes, de cara a promoure l'opinió pública favorable a la sensibilització general, a l'educació ambiental i al convenciment que defensant nosaltres mateixos, la nostra mateixa societat, podem assolir una millor qualitat de vida per a ara i per al futur.\nDe tant en tant, convé recordar allò que, amb una extraordinària saviesa natural, digué el cap amerindi Seath'tl (o Seattle) a mitjan segle XIX:\n« <<La terra no pertany a l'home, és l'home qui pertany a la terra.>> »\n↑ "Els ocells dels ecosistemes esteparis a Catalunya", de Santi Mañosa i Gerard Bota, a L'Atzavara. Ecosistemes de Catalunya, número 14, 2006, p. 35, "Introducció".\n↑ https://www.enciclopedia.cat/EC-GEC-0048340.xml Mapa d’usos del sòl al País Valencià. l'Enciclopèdia.cat\n↑ «Seguimiento de las poblaciones esteparias amenazadas de la Comunidad Valenciana, 2012.».\n↑ «Las aves esteparias de la Comunidad Valenciana. Generalitat Valenciana, Conselleria de Medi Ambient. 2008.».\n↑ 5,0 5,1 5,2 5,3 L'Alosa becuda, fitxa a Valors naturals dels secans de la Plana de Lleida, vegeu les pestanyes "dades d'interès" i "distribució".\n↑ 6,0 6,1 6,2 La defensa de l’espai natural de la Timoneda d’Alfés. David contra Goliat: 29 anys de lluita. IPCENA\n↑ "Alfés o la història d'una extinció anunciada, o el tret de sortida cap la destrucció del patrimoni natural a Catalunya", Joan Estrada Bonell, biòleg, coordinador de l’Atles dels Ocells Nidificants de Catalunya 1999-2002, article del 2003(?), pàgina de l'associació EGRELL (Institució per a l'Estudi, Gestió i Recuperació dels Ecosistemes Lleidatans).\n↑ "Els ocells dels ecosistemes esteparis a Catalunya", de Santi Mañosa i Gerard Bota, a L'Atzavara. Ecosistemes de Catalunya, número 14, 2006, p. 43: "Alosa becuda".\n↑ "No queden exemplars d'alosa becuda a Catalunya", 324.cat, 20 de novembre del 2006.\n↑ "Pla de Gestió i Pla Especial dels Espais Naturals Protegits de la Plana de Lleida", Punt 1.1.1.11./1: possible "Estudi de la viabilitat d’una eventual reintroducció de l’alosa becuda a la timoneda d’Alfés".\n↑ "La timoneda d'Alfés, de nou en perill", L'Agró negre (DEPANA), número XII, primavera del 2009\n↑ "Nadal diu que s'està treballant perquè Medi Ambient gestioni la timoneda d'Alfés i Política Territorial l'aeròdrom", El Punt/Avui, edició de La Seu d'Urgell, 25 de juny del 2009.\n↑ "Els ocells dels ecosistemes esteparis a Catalunya", de Santi Mañosa i Gerard Bota, a L'Atzavara. Ecosistemes de Catalunya, número 14, 2006, p. 46, "La importància biològica...".\n↑ "El pioc salvatge és l’ocell de l’any. Extingit a Catalunya i en perill a la resta de la península", La Malla. Les coses tal com són, 3 de març del 2004.\n"Els ocells estèpics". Generalitat de Catalunya, Departament d'Agricultura, Ramaderia i Pesca,dins Fauna Catalana. Col·leccionable del diari AVUI (ISBN 84-7810-129-2)\n"Els ocells dels ecosistemes esteparis a Catalunya", de Santi Mañosa i Gerard Bota, a L'Atzavara. Ecosistemes de Catalunya, número 14, 2006, pàgines 35 a 54.\n"Salvem la timoneda d'Alfés", reportatge sobre la Timoneda d'Alfés, descripció, valors naturals, història política i natural i una cronologia dels fets més recents, a la pàgina d'IPCENA.\nObtingut de «https://ca.wikipedia.org/w/index.php?title=Ocells_estèpics&oldid=22089995»\nLast edited on 11 oct 2019, at 11:45


UOB Ensenyament: El Plenari del CEIB aprova l'informe sobre la regulació dels requisits mínims dels centres de primer cicle d'educació infantil\nEl Plenari del CEIB aprova l'informe sobre la regulació dels requisits mínims dels centres de primer cicle d'educació infantil\nDimarts, 14 de maig es reuní el Plenari del CEIB amb el principal punt de l'ordre del dia d'aprovar si s'esqueia, l'Informe 4/2019 sobre el Projecte de decret pel qual es modifica el Decret 60/2008, de 2 de maig, pel qual s'estableixen els requisits mínims dels centres de primer cicle d'educació infantil.\nEs debateren les següents esmenes:\nIntroduir unes consideracions generals en relació al document de la UE de 2013 que fa unes recomanacions en el sentit d'incrementar la prioritat política relativa a l'educació i l'assistència de la primera infància i de considerar fonamental garantir l'accés de tots els infants a uns serveis d'educació infantil i atenció de la infància de qualitat. S'aprovà.\nEs rebutjà la proposta inclosa a l'esborrany d'informe de la Disposició transitòria novena. El redactat quedà d'aquesta manera com al Projecte original sense canviar la "o" per una "i": Als centres que hagin sol·licitat autorització educativa o acreditin tenir llicència administrativa per acollir infants d'edats corresponents al primer cicle d'educació infantil abans de l'entrada en vigor d'aquesta modificació els serà d'aplicació. Des d'UOB Ensenyament defensàrem el text amb "o", ja que hauria representat tancar la porta a tots els centres que ara no són educatius, però que volen arribar a ser-ho. A més a més es refereix a condicions que s'han de complir abans de la data de publicació de la modificació del decret.\nS'accepta l'esmena amb el vot favorable d'UOB en el sentit de preveure que la persona que exercesqui la direcció del centre hi ha d'estar adscrita a jornada completa i no a mitja, amb l'especificació que es refereix a jornada lectiva. L'objectiu que es persegueix és de garantir la màxima dedicació de directors o directores .\nSegons el president, Pere Carrió, s'està implementant la Llei 15/2019 de 29 de març, que amplia la composició del Consell Escolar de les Illes Balears i modifica el procés d'elecció del president i del vicepresident. Tanmateix, transitòriament, es continua amb la composició anterior mentre es fan les diferents passes i gestions per aconseguir aquesta major representativitat.\nCanvis com els derivats dels resultats de les Eleccions sindicals de desembre de 2018, la creació del Col·legi Professional de Docents de les Illes Balears i la creació de l'Assemblea 0-3 hauran de tenir el seu reflex en la nova composició del CEIB. Aquests i d'altres incorporacions no s'han d'allargar en el temps.\nEtiquetes de comentaris: Assemblea 0-3, Consell Escolar, Educació Infantil


Carilles - Odonthos Clínica Dental en Barcelona\nLlueix el millor somriure\nLes carilles dentals són un tractament d’estètica dental que consisteix en la col·locació d’un front laminat a la cara vestibular de la peça a tractar, és a dir d’una fina làmina a la cara externa de la dent, per a modificar la forma, posició o color del dent, fractures, diastemes, antics empastaments, càries, tincions, tancament de troneres gingivals (triangles negres entre dent i dent), etc.\n¿QUINS TIPUS DE CARILLES EXISTEIXEN?\nLes carilles de composite són fetes amb una resina sintètica que s’adhereix a la dent i és modelat i treballat a la pròpia dent. Aquest tipus de restauració està indicat per a quan hi ha alguna petita anomalia en les dents.\nCom es col·loquen?\nAquest tipus de carilles es col·loca directament sobre la dent. S’estén de manera directa la resina sintètica i se li dóna la forma adequada, es talla sobre la dent a tractar perquè sembli natural. Es pot ajustar el color durant l’aplicació de la resina.\nLes carilles de porcellana són fetes amb un material ceràmic, més fort i resistent. Aquest tipus de restauració està indicat per a aquelles persones que tenen afeccions més greus com fractures de les dents, una zona àmplia a restaurar o separació entre dents.\nPer col·locar unes carilles de porcellana és necessari realitzar diverses visites a la clínica.\nA la primera visita, es valora i examina la zona a tractar, s’exposen les opcions de tractament i es pren el motlle de les dents, així com fotos per determinar el color i que el somriure sembli natural. Tota la informació s’envia al laboratori per preparar les facetes.\nEn la segona visita, es col·loquen les carilles. És possible que sigui necessària alguna altra visita si en mostrar les carilles de porcellana el pacient no se sent a gust amb elles i cal fer algun canvi.\nDURADA DE LES CARILLES\nEl temps de durada depèn de diversos factors:\nEl material utilizat\nCom ja s’ha esmentat, les carilles poden realitzar-se en composite o porcellana.\nEl primer és una resina més econòmica i té major probabilitat de fracturar que la porcellana, però tot i així pot durar entre 5 i 7 anys.\nLa porcellana és un material més resistent i, per tant, més car i la seva durada pot estar al voltant dels 20 anys.\nTot i que el composite o la porcellana són materials de diferent duresa, la cura diària és fonamental per mantenir aquestes peces en perfecte estat: raspallar-se les dents de manera regular, 3 vegades al dia i l’ús de seda dental, ajudaran a allargar el temps de durada de les carilles dentals.\nEl composite és un material que per les seves característiques es pot deteriorar amb més facilitat que la porcellana, per això és important anar al dentista cada 6 o 12 mesos i realitzar una revisió de la boca. Igualment, si les caretes són de porcellana no cal descuidar les visites regulars a la clínica.\nLes carilles són elements resistents, però cal tenir especial cura si mosseguem un os, llavors o peles que puguin fracturar-les.


Instal·laran una escala de metall a l'exterior de l'edifici històric de l'Hospici - Diari de Girona\nInstal·laran una escala de metall a l'exterior de l'edifici històric de l'Hospici\nL'estructura serà visible des del carrer Nou i la carretera de Santa Pau\nL'escala que ja hi ha a la residència (esquerra) i la façana de l'Hospici. X,V,\nL'Ajuntament començarà, d'ara a poques setmanes, la construcció d'una escala d'emergència a l'exterior de la façana de l'Hospici. Es tracta d'un equipament valorat en uns 200.000 euros que són finançats en la seva totalitat pel Departament de Política Territorial i Obres Públiques. En gran part, l'elevat preu és per aconseguir que la nova estructura s'integri a les característiques de l'edifici civil més important d'Olot.\nL'objectiu és dotar l'immoble dels requeriments de les normatives de seguretat. "La intenció és deixar l'Hospici en condicions perquè pugui ubicar el Museu Nacional del Paisatge", ha apuntat el regidor d'Urbanisme, Joan Albesa. Així, l'equipament completarà les sortides laterals d'emergència, que fa poc, el consistori va ubicar a la planta baixa.\nAlbesa ha explicat que l'autor del projecte de l'escala ha estat l'arquitecte Joan Tarrús. Segons el regidor, l'Ajuntament l'ha escollit perquè va dirigir la rehabilitació de l'Hospici a la dècada dels 80. La nova escala serà de xapa metàl·lica perforada de color fosc. L'acabat serà del mateix color de la pedra volcànica que caracteritza la façana de l'Hospici. L'escala tindrà uns 12 metres d'alçada per 1 metre i mig d'amplada. Disposarà de capacitat per a l'evacuació d'una planta sencera. Albesa ha puntualitzat que les plantes de l'Hospici tenen un accés limitat, per la qual cosa ha calculat la capacitat d'evacuació en unes 100 persones.\nPel que fa a la ubicació, el regidor d'Urbanisme ha apuntat que el patí de la Caritat és l'únic lloc possible perquè es traca de l'única façana que no dóna a un carrer.\nEl patí està compartit per la Residència Geriàtrica Montsacopa, la Caritat i els serveis culturals que acull l'Hospici. Es tracta d'un espai que per una banda dóna al carrer Nou i per l'altra al carrer Antoni Llopis.\nEl regidor ha explicat que a llarg termini l'Ajuntament preveu adequar la instal·lació elèctrica i la calefacció a les necessitats del futur Museu del Paisatge.\nL'edifici civil més important\nL'Hospici, en servei des del 1783, és un gran bloc prismàtic de 3 plantes. La façana, sense decoracions i feta amb pedra volcànica amb morter, li atorga el caràcter únic de les edificacions olotines antigues. Va allotjar les primeres escoles de la localitat, el Museu-Biblioteca. En el decurs del temps també va acollir els jutjats, correus i els bombers.


Tofu, l'ingredient que vol deixar de ser avorrit\nSou dels que penseu que el tofu és un ingredient avorrit? ¿Dels que no heu sabut mai com cuinar-lo, combinar-lo o incloure'l a les vostres receptes? Dons si tot i això encara teniu ganes de descobrir aquest ingredient vegetal, acaba d'arribar a les llibreries un volum que us interessa: Increíble tofu, editat per Lunwerg, que inclou 67 receptes per incorporar aquest aliment a la vostra dieta.\nEl llibre, escrit per Amelia Wasiliev, parteix de la idea que el tofu és un aliment beneficiós per a la salut, ja que és una bona font de proteïnes vegetals i de ferro, és ric en calci, magnesi i àcids grassos omega 3 i per això és interessant incloure'l als nostres plats.\nPerò, exactament, què és el tofu? Doncs un ingredient que s'obté de la coagulació de la llet de soja, que es posa en motllos i es premsa, en un procés similar al de l'elaboració del formatge. És un aliment que té el seu origen a la Xina fa més de 2.000 anys, i és un imprescindible de la cuina asiàtica que des de fa uns anys té cada cop més protagonisme a casa nostra sobretot per als que fan una dieta vegetariana o vegana.\nL'autora proposa al llibre esmorzars, aperitius, plats principals i postres amb aquest ingredient, amb algunes propostes sorprenents com les torrradetes de Santa Teresa de tofu i plàtan o el pastís de formatge i tofu. Al llibre explica algunes de les maneres més habituals per menjar-lo, ja sigui cru, al forn, a la planxa, al vapor o fins i tot marinat, per convèncer tots els paladars.\nMor un treballador de Grandvalira en accidentar-se amb una moto de neu\nEl MoraBanc es retroba amb la victòria\nGaset i Flich, a la galeria Art al Set\nQue només sigui un petit sot\nIrineu Esteve acaba en 12è lloc a la Copa del Món de Nove Mesto\nL'FC Andorra vol guanyar per tornar a la zona de play-off\n“Preservar el patrimoni és clau per mantenir el turisme de muntanya”\nAndorra dobla en quatre anys el nombre de discapacitats reconeguts\nUn turisme xoca contra la façana d'un local d'oci\n“Andorra és l'exemple clar de saber aprofitar la subvenció”\nGrau sense pràctiques\nAval a l'adhesió a l'FMI\nA favor del telefèric del Carroi\nS&P ressalta els avenços per entrar a l'FMI\nAlbino Prada: “Mai tant havia estat en mans de tan pocs i a tot arreu del món ”\nMascaró Vs March, reis del món\nL’arqueòleg que triomfa amb la seva reconversió en botiguer


Cicle Gestió Empresarial | Empresa al dia\nEl Cicle de Gestió Empresarial, neix el 2013, per donar resposta a les demandes de les empreses d’estar al dia de canvis normatius, en els diferents àmbits que afecten a la seva activitat i dels que cal estar al corrent.\nAquest cicle es fa gràcies a la col·laboració desinteressada d’un grup d’assessories d’Olot, que han apostat per crear un espai de trobada compartit, on es pugui informar i debatre sobre aquells temes que preocupen a les empreses i empresaris/àries que assessoren.\nÉs un cicle de conferències de periodicitat mensual, les sessions habitualment són el primer dijous de cada mes i l’horari és de 7:00 a 8:30 de vespres. Es porten a terme a la seu de l’Institut Municipal de Promoció de la Ciutat (C/Tomàs de Lorenzana, 15 17800 Olot). L’assistència és gratuïta però cal inscripció prèvia.\nDonat que es pretén que el cicle sigui sempre de temes de màxima actualitat i segons els canvis normatius més recents, la programació del temes es podrà consultar a través de la present web.


Hannah gairebé no va morir en '13 raons per què' finalitzava una alternativa - Tv I Cinema | Octubre 2021\nAy Asher, l’autor de Tretze raons per què, va dir que Hannah gairebé va acabar de manera molt diferent.\nVeure la història de Hannah es va desenvolupar 13 Raons per què és una experiència estranya. Vau passar 13 hores invertint-vos cada cop més en la seva vida i, a més, era plenament conscient de com acabarà la seva història en el seu suïcidi.\nCom probablement sabeu, la sèrie Netflix es basa en el llibre escrit per Jay Asher. Hi ha algunes diferències entre el llibre i la sèrie, sobretot, en particular, que el seu suïcidi no es discuteix gaire. Bé, resulta que en un moment del desenvolupament de la història, Hannah no va morir en absolut.\nsignificat de nas llarg\nTal com va assenyalar EW, en l’edició del desè aniversari del llibre, l’autor Jay Asher revela que Hannah va sobreviure. En aquesta versió, va intentar matar-se engolint píndoles, però finalment es va salvar quan els seus pares van arribar a casa i la van portar a l'hospital, on li van bombar l'estómac.\ncalculadora de diners a Instagram\n'M'ha agradat la idea de' Hem après alguna cosa. I, tanmateix, aquí és 'una segona oportunitat', va dir Asher sobre el final original. 'Saber, a més, que seria difícil quan Hannah tornés a l'escola per haver de tractar amb aquests nens. No és com ara tot & rsquo; s fluix. De fet, potser seria encara més tensa per a ella. Però ara hi ha Clay, que & rsquo; anirà a l’alçada que ell & rsquo; s allà per ella. '\n'Per gravetat per aquest tema, ens vam adonar que no hi podrem anar. No importa que hi hagi oportunitats perdudes. Si feu això, no existeixen aquestes oportunitats. Una vegada em vaig adonar que el missatge de la història seria més fort i que sens dubte seria més un relat prudent. Vaig pensar que definitivament era el camí a seguir. Per això va ser que va tornar a aparèixer el personatge de Skye & rsquo; s, que va ser fantàstic veure que tenia un paper més important a les sèries de televisió. '\nEstem totalment d’acord que la història no hauria tingut el mateix cop de puny si Hannah hagués sobreviscut. I també estem segurs que veurem molt més debats sobre l'escena del suïcidi gràfic en les properes setmanes, a mesura que el món s'aconsegueixi 13 raons per què.\nCreus que hauria d’haver sobreviscut Hannah? Feu-nos-ho saber a Facebook i Twitter.\nsón els col·legen i el josh que es divorcien\ncançons populars de dubsmash\nel te és un meme calent\ndrake diss back 2 back


El GPP ultima amb Mazón el debat de política general de les Corts | Notícies Dígitals\nEl GPP ultima amb Mazón el debat de política general de les Corts\n15/09/2021 corts valencianes, PP comunitat valenciana\nEls diputats de el Grup Parlamentari Popular es van reunir ahir amb el president del PPCV, Carlos Mazón, per ultimar el debat de Política General i plantejar els temes més urgents i urgents per als pròxims mesos de curs polític com el finançament, les rebaixes fiscals, l’ocupació , la sanitat, les polítiques socials o l’aigua.\nEls diputats mantindran trobades en els pròxims dies amb diferents col·lectius, associacions i sectors econòmics per recollir les seves reivindicacions i propostes i presentar-les en el pròxim debat a les Corts per a la seva aprovació.\nEn aquest sentit, la síndica popular, Mª José Catalá, ha indicat que “davant la falta de diàleg i imposicions, volem recollir les inquietuds dels col·lectius i traslladar a l’Consell les necessitats més urgents dels ciutadans”. “Molta gent ho està passant molt malament mentre el tripartit d’esquerres segueix mirant cap a un altre costat, tancat en els seus despatxos i sense trepitjar el carrer. Nosaltres volem ser la veu de tots aquells valencians que se senten desesperats perquè no arriben a final de mes i mai els arriben les ajudes promeses “, ha assenyalat.\nLa Síndica ha explicat que el PPCV ser propositiu i plantejarà mesures concretes en el debat “davant l’abandó de el tripartit d’esquerres, posant sobre la taula assumptes que preocupen de veritat als valencians i que els interessen als sectors més abandonats per part dels governs socialistes, com els abordats ahir amb Confecomerç, la pujada de la llum, la manca d’ajudes o la desocupació amb gairebé mig milió de valencians a l’atur “.\n← Tamarit: “Aquesta temporada oferim més de 100 activitats en l’Arniches per a tots els públics”\nBravo explica als contractistes d’obres públiques que es licitaran 74.100.000 en infraestructures judicials en l’últim trimestre de 2021 →


Biden promet unitat i guarir el país: "He vingut a recuperar l'ànima de la nació"\nKamala Harris ha recordat "les dones negres, asiàtiques, llatines i totes les dones", i ha dit que ella és la primera, però no serà l'última vicepresidenta dels EUA\nRedacció 08/11/2020 - 01.46 Actualitzat 08/11/2020 - 17.42\nEn un discurs triomfant des de la seva ciutat, Joe Biden ha assegurat que els nord-americans els han transmès una victòria "convincent, clara" i que "el poble ha guanyat amb 74 milions de vots, més que mai a la història". S'ha definit com un "demòcrata orgullós de ser-ho", però ha defensat que actuarà com el president de tots els nord-americans, demòcrates i republicans.\nBiden ha fet el primer discurs un cop s'ha confirmat que serà el pròxim inquilí del Despatx Oval des del seu domicili actual, a la ciutat de Wilmington, a l'estat de Delaware. En un discurs que no ha superat els vint minuts, ni Joe Biden ni Kamala Harris han fet cap menció al president actual, Donald Trump.\nJoe Biden ha promès ser un president que no divideixi, sinó que unifiqui el país. Ha dit que vol recuperar i reconstruir la classe mitjana, que ha definit com "la columna vertebral dels Estats Units":\n"Ha guanyat l'alegria i l'esperança i la fe en l'endemà. Seré un president no per dividir sinó per unificar, el president dels EUA, no dels estats blaus o vermells. He arribat al càrrec per recuperar l'ànima de la nació. Vull que els Estats Units tornin a ser respectats arreu del món."\nNo ha estalviat en compliments a dues dones que, assegura, han estat essencials en la seva victòria: la seva dona Jill i la vicepresidenta Kamala Harris.\nBiden ha destacat la figura de la seva vicepresidenta, Kamala Harris (Reuters)\nHa demanat que es rebaixi la tensió en la vida política i ha dit que ara que han acabat les eleccions "és el moment de guarir els Estats Units", "aconseguir la justícia social i acabar amb el racisme sistèmic".\n"Els qui heu votat Trump, entenc la vostra decepció. Jo també he perdut eleccions. Però és hora de donar-nos una oportunitat. No som enemics, som nord-americans."\nBiden ha marcant la lluita contra la Covid com a prioritat quan arribi a la Casa Blanca i ha anunciat un pla per acabar amb la pandèmia:\n"Designaré un grup d'experts i científics de transició per tenir un pla el gener del 2021 basat en la ciència per acabar amb aquesta pandèmia."\nHa estat la pròxima vicepresidenta dels Estats Units, Kamala Harris, qui ha presentat Joe Biden en la primera compareixença pública després de confirmar-se la victòria demòcrata a les presidencials. Harris ha dit que "cal lluitar per defensar la democràcia dels Estats Units" i ha assegurat que el poble nord-americà "ha garantit un nou dia per al país". També ha agraït als treballadors que han fet el recompte dels vots als col·legis electorals haver "garantit" el procés.\n"La democràcia no està garantida, depèn de la voluntat de tots nosaltres de lluitar per ella."\nHarris ha fet menció en el seu discurs de les "dones negres, asiàtiques, llatines, i de totes les dones, que tot sovint no han estat tingudes en compte, però que es demostra que són la columna vertebral, l'ànima de la nostra democràcia". I ha assegurat que ella és la primera dona vicepresidenta del país, "però que segur que no seré l'última".\nDes de primera hora de la tarda, nombrosos seguidors del candidat demòcrata han anat fins al Chase Center de Wilmington, on estava previst que Biden comencés el discurs de la victòria a les 8 del vespre (2 de la matinada a Catalunya). L'aparició de Biden i Harris s'ha retardat mitja hora. Després de dies d'incertesa sobre els resultats, aquest dissabte Biden ha aconseguit 290 vots electorals, 20 vots més dels 270 que li asseguren la victòria.\nEncara queden per decidir tres estats: Geòrgia, on el demòcrata també va al davant, Carolina del Nord i Alaska.\nSeguidors de Joe Biden i Kamala Harris esperen el discurs del pròxim president dels EUA a Wilmington (Reuters / Kevin Lamarque)\nUn escenari amb dues grans pantalles esperaven Biden, un polític amb una llarga carrera que va començar com a senador de Delaware als 29 anys.\nJoseph Robinette Biden Jr. veurà finalment complert el seu somni d'ocupar la Casa Blanca el 20 de gener, quan sigui proclamat oficialment 46è president dels Estats Units.\nMolts dels seus seguidors han seguit el discurs dins dels seus vehicles, en un tipus de concentracions que s'han posat de moda arran de la pandèmia.\nUn dels grans interrogants que ara s'obren és com reaccionarà el perdedor de les eleccions, Donald Trump. L'actual president assegura que continuarà lluitant als tribunals contra el que considera un frau massiu en el vot per correu.\nPerò com més augmenta la distància en el recompte, més s'escurcen les opcions de Trump. A més, durant tot aquest dissabte la comunitat internacional ha reconegut la victòria del candidat demòcrata i ha felicitat Joe Biden i Kamala Harris.\nEstats Units Joe Biden Eleccions Estats Units\nBiden promet unitat i "sanar" el país: "He vingut a recuperar l'ànima de la nació"\nPrimeres paraules de Joe Biden com a president electe dels Estats Units


El Museu i el Poblat ibèric de Ca n’Oliver proposen activitats per a conèixer com vivien les dones a l’antiguitat | Cerdanyola Informa\nCoincidint amb l’estada de l’exposició temporal La revolució neolítica. La Draga, el poblat dels prodigis i amb el 8 de març, el Museu i Poblat de Ca n’Oliver proposa tallers de modelatge de ceràmica neolítica i les medicines tradicionals, i una xerrada, entre altres activitats.\nLa fabricació d’atuells de ceràmica al Neolític és l’objectiu del taller Les dones fan olles i cassoles. Abans de començar a pastar es farà una breu visita a l’exposició La Draga, el poblat dels prodigis, actualment al Museu de ca n’Oliver, per veure algun dels objectes ceràmics originals exposats. Després les persones participants podran modelar un recipient seguint els models i les tècniques que feien servir les dones neolítiques per fabricar els seus atuells domèstics usats per conservar, cuinar i consumir els aliments de fa més de 7.000 anys.\nEl taller és gratuït i no cal inscripció per participar. S’adreça a tot tipus de públic.\nLes dones fan olles i cassoles. Taller. Diumenge 17 de març, a les 11,30 h al Museu i Poblat Ibèric de Ca n’Oliver (carrer de València, 19)\nLes propostes del museu per aquesta quinzena contemplen una activitat tradicional que coincideix amb l’arribada del temps primaveral. El taller proposa descobrir el poder medicinal i màgic de moltes plantes. Un coneixement que posseïen fonamentalment les dones, que transmetien de generació en generació, i que en determinades èpoques va ser una de les causes de què les consideressin bruixes.\nL’activitat és gratuïta, no cal inscripció i està recomanada per a públic adult.\nDones, medicina tradicional i màgica. Taller. Diumenge 24 de març, a les 12 h. al Museu de Ca n’Ortadó (Plaça de Sant Ramon, 23 – 24)\nTancant la programació dedicada a l’exposició sobre el poblat neolític de La Draga, la Dra. Raquel Piqué, professora de prehistòria de la Universitat Autònoma de Barcelona, explicarà les conseqüències que el descobriment de l’agricultura i la sedentarització de les comunitats humanes van tenir sobre el paper social de les dones. L’entrada és lliure, no cal inscripció per participar i està recomanada per a públic adult. El Museu disposa de servei de canguratge per als més petits.\nAgricultura, gènere i desigualtat social durant el neolític. Xerrada. Dimarts 26 de març, a les 18,30 h al Museu i Poblat Ibèric de Ca n’Oliver (carrer de València, 19)\nL’Església romànica de Sant Iscle i Santa Victòria de les Feixes obrirà al públic el diumenge 17 de març de 10 a 14 h i a les 12 h es farà una visita guiada per descobrir la història d’una església documentada des del segle X i de la seva parròquia. Durant la visita es podrà conèixer al paper de les dones en les comunitats pageses medievals. L’entrada és lliure i la visita gratuïta.


L'onzè títol d'un rejovenit Monsieur Dakar\nActualitzada el 21/01/2013 00:00\n260x366 Stéphane Peterhansel L'onzè títol d'un rejovenit Monsieur Dakar Stéphane Peterhansel L'onzè títol d'un rejovenit Monsieur Dakar\nLa majoria de pilots coincideixen a dir que el Dakar no sempre el guanya el millor, sinó que a vegades el títol se l'emporta qui comet menys errades. Ara bé, quan s'ajunten totes dues coses, el triomf acaba sent incontestable. És el cas de Stéphane Peterhansel, que s'ha adjudicat la prova per onzena vegada -sis en motos, cinc en cotxes-. Amb 42 anys, el pilot francès ha demostrat al desert sud-americà per què en el seu dia va merèixer el sobrenom de Monsieur Dakar.\n"És el primer cop que acabo la prova sense tenir cap problema", explicava Peterhansel a la línia de meta. A la fiabilitat del seu Mini s'hi va afegir l'excel·lent feina del seu copilot, Jean-Paul Cottret. I per si fallava alguna cosa, Joan Nani Roma també era al seu costat per donar-li un cop de mà. "Hauria sigut estúpid que perdés el Dakar per un problema, per no comptar amb la meva ajuda", explicava el català, company d'equip del francès, i que en l'última jornada de competició va rebre l'ordre d'acompanyar-lo a l'especial. "Fa temps que em dedico a això, i sé que abans ho han fet altres pilots per mi", reconeixia el de Folgueroles.\nPeterhansel va dedicar el triomf a Jean-Claude Olivier, el cap de l'equip Yamaha, amb qui va guanyar el seu primer Dakar l'any 1991, i que va morir la setmana passada en un accident de trànsit. "D'ell ho vaig aprendre tot", deia des del podi de Santiago de Xile.


Notícies - L'exposició internacional de cautxú i plàstics número 1 d'Àsia i número 2 d'Àsia tornarà a Xangai a l'abril "CHINAPLAS 2012"\n“L’exposició internacional de cautxú i plàstics número 1 d’Àsia i número 2 del món“ CHINAPLAS 2012 ″ torna a Xangai a l’abril\n"CHINAPLAS 2012" (la 26a Exposició Internacional de la Indústria del Plàstic i el Cautxú de la Xina) tornarà a Xangai del 18 al 21 d'abril de 2012 i se celebrarà al Nou Centre Internacional d'Exposicions de Pudong.\nL'exposició internacional de cautxú i plàstics CHINAPLAS es va celebrar per primera vegada el 1983 i té 25 anys d'èxit. És l’única exposició de la indústria del cautxú i dels plàstics de la Xina patrocinada per EUROMAP i l’única Xina que guanya l’Associació Global de la Indústria de les Exposicions. (UFI) Saló acreditat de la indústria del plàstic i el cautxú. Moltes associacions nacionals i estrangeres de plàstics i cautxú i indústria aval donen suport totalment, "CHINAPLAS International International Rubber and Plastics Exhibition" s'ha convertit en una important plataforma per a empreses de diversos països a entrar a la Xina i als mercats emergents d'Àsia i establir una xarxa de distribució internacional.\n"CHINAPLAS 2011" s'ha tancat amb èxit el 20 de maig. L'exposició va atreure 2.435 expositors de 34 països i regions, l'escala va assolir un nou màxim, superant els 180.000 metres quadrats, i ha estat reconeguda per la indústria com el segon Chinaplas internacional més gran. L’esdeveniment de quatre dies no va tenir precedents i el nombre de visitants va assolir un altre màxim històric, arribant a 94.084, amb un augment del 15,5% respecte a la sessió anterior, dels quals el 20,27% van ser visitants de països i regions d’ultramar.\nDel 18 al 21 d'abril de 2012, "CHINAPLAS 2012" va tornar al Shanghai New International Expo Center de Xangai. L’escala assolirà una nova alçada. Es preveu que l’àrea d’exposició arribi als 200.000 metres quadrats, incloent 11 àrees d’exposició de productes i 11 pavellons nacionals / regionals que ocupin les 17 sales de les ales est, oest i nord del New International Expo Center.\nEl nou pla quinquennal de la Xina, que inicia una nova dinàmica de mercat\nDurant el període del "dotzè pla quinquennal" (2011-2015), la Xina se centrarà en el desenvolupament de set indústries emergents estratègiques: conservació de l'energia i protecció del medi ambient, tecnologia de la informació de nova generació, bioindústria, fabricació d'equips de gamma alta, nova energia, nous materials i vehicles de nova energia. En els propers cinc anys, el desenvolupament d’indústries com la xarxa intel·ligent, l’energia eòlica, l’energia solar i els vehicles de nova energia generarà una gran demanda de materials d’alta tecnologia, materials modificats, bioplàstics, cautxú especial i equips de processament d’estalvi d’energia de precisió , i promoure la millora de la indústria del plàstic i el cautxú.\nShanghai, una de les àrees madures del desenvolupament econòmic i industrial de la Xina\n东 La Xina Oriental és una de les regions més ràpides i madures de l'economia xinesa, i també és una important base d'R + D i producció de materials plàstics. El 2010, la producció de productes de plàstic a la Xina Oriental va arribar als 24,66 milions de tones, cosa que representa el 42% de la producció total del país. Xangai és el centre de l'est de la Xina i acull molts dels principals fabricants mundials de productes i maquinària de cautxú. El 2010, la producció total de productes de plàstic a Xangai va ser de 2,04 milions de tones i la producció total de resina (inclòs el polièster) va ser de 4,906 milions de tones, un augment del 27% respecte al 2009. En l'actualitat, Xangai ha format una estratègia de desenvolupament amb contingut tecnològic i alt valor afegit.\nDurant el període del "dotzè pla quinquennal", Xangai se centrarà en el desenvolupament de nous materials com ara plàstics d'enginyeria nous, aliatges de plàstic, materials compostos modificats, materials de construcció i decoració, peces d'automoció i peces decoratives interiors i exteriors, cables elèctrics i cables òptics en enginyeria electrònica de la informació i la comunicació. , Com ara materials de cristall líquid de polímer, materials invisibles, etc., per satisfer els requisits de projectes importants i clau com l'aeroespacial, l'enginyeria marina, l'energia eòlica i la construcció de trànsit ferroviari urbà. Per tant, el govern xinès prendrà el "dotzè pla quinquennal" com una oportunitat per desenvolupar enèrgicament nous materials i productes innovadors amb alt contingut tecnològic i alt valor afegit i introduir productes, tecnologies i solucions avançades de tot el món per satisfer les requeriments més alts de diverses indústries posteriors. Reclamació. L'exposició internacional de cautxú i plàstics CHINAPLAS segueix la tendència de desenvolupament de la indústria i introdueix productes innovadors de tot el món per als mercats xinès i asiàtic.\nAconsegueix una posició d’exposició favorable i gaudeix dels millors serveis de promoció\nMolts expositors han reservat estands per l’any vinent amb antelació i confien en preparar-se per a una altra mostra a la propera exposició. Les empreses poden iniciar sessió immediatament al lloc web de l’exposició per enviar sol·licituds d’estand, participar en aquest esdeveniment de la indústria i gaudir de la “CHINAPLAS 2012 International International Rubber and Plastics Exhibition”. El millor servei de promoció de l'empresa.\nEls visitants també es poden inscriure en línia per visitar l’exposició de l’any vinent, renunciar a la quota d’admissió de 20 RMB i obtenir una sèrie d’avantatges.


Al-Àixraf ibn al-Àdil - Viquipèdia, l'enciclopèdia lliure\n(S'ha redirigit des de: Al-Ashraf ibn al-Adil)\nAl-Màlik al-Àixraf Abu-l-Fat·h Mudhàffar-ad-Din Xaraf-ad-Din Mussa ibn al-Àdil —àrab: الملك الأشرف أبو الفتح مظفَّر الدين شرف الدين موسى بن العادل, al-Malik al-Axraf Abu l-Fatḥ Muẓaffar ad-Dīn Xaraf ad-Dīn Mūsà b. al-ʿĀdil—, també conegut com a Al-Àixraf I o Al-Àixraf Mudhàffar-ad-Din o Al-Àixraf ibn al-Àdil (mort 27 d'agost de 1237), fou emir aiúbida de Damasc.\n27 agost 1237 (54/55 anys)\n← al-Àmjad Bahramxah – as-Sàlih Ismaïl →\njuny 1229 – 27 agost 1237\n← an-Nàssir Dawud – as-Sàlih Ismaïl →\n← al-Àwhad Ayyub – al-Mudhàffar Ghazi →\nSultà de Damasc (1229–1237)\nSultà d'Harran (1218–1229)\nal-Muàddham ibn al-Àdil, as-Sàlih Ismaïl, al-Kàmil ibn al-Àdil, al-Àwhad Ayyub, Dayfa Khàtun i al-Mudhàffar Ghazi\nEra fill del sultà al-Àdil I i el seu pare el va nomenar com a governar de la Jazira amb seu a Haran el 1201 incloent també Akhlat. Va governar a la Jazira i Diyar Bakr fins al 1227. El juny de 1218 la cinquena croada va desembarcar a Egipte i al-Àixraf va fer un atac de diversió contra el comtat de Trípoli però els croats van poder ocupar la Torre de la Cadena a Damiata, de manera que la flota va tenir accés a un braç del Nil. El 1221 va enviar totes les seves forces en ajut del seu germà al-Kàmil que van acabar derrotant els croats (els van rodejar i van haver de comprar la seva retirada contra l'abandonament de Damiata). Al mateix temps el mongols amenaçaven al califa de Bagdad que va demanar ajut a al-Àixraf que no va poder fer res, ja que no disposava de més medis.\nEl 1222 al-Àixraf va anar al Caire i es va aliar al seu germà al-Kàmil ibn al-Àdil contra un altre germà, al-Muàddham ibn al-Àdil de Damasc; aquest va haver de cedir enfront d'al-Àixraf i al-Kàmil dues vegades, la primera en la successió d'Hamat quan mort (1221/122) al-Mansur I Muhàmmad (1191-1221/22) van esclatar lluites per la successió i al-Muàddham es va voler apoderar del principat, però fou obligat a renunciar. També al-Muàddham reclamava Akhlat, que fou reconeguda a al-Àixraf. El 1225 al-Muàddham de Damasc es va aliar al khwarizmshah Jalal-ad-Din Manguberti i llavors, davant l'amenaça dels khwarizms a la Jazira, es va poder imposar al seu germà que va haver d'arribar a un acord i el setembre de 1226 al-Àixraf va anar a Damasc per reconèixer la sobirania del seu germà i renunciar als seus possibles drets feudals a Homs i Hamat; fou retingut com a virtual presoner fins al maig/juny del 1227 però sobtadament al-Muàddham va morir el 2 de novembre de 1227 i el seu fill an-Nàssir Dawud (1227-1229) de 21 anys, va reconèixer la sobirania d'al-Kàmil d'Egipte.\nAn-Nàssir Dawud va buscar el suport d'al-Àixraf però aquest i al-Kàmil es va entrevistar a Tall al-Adjul prop de Gaza i es va decidir que an-Nàssir Dawud hauria de cedir Damasc a al-Àixraf (1228); els dos germans aliats van marxar contra Damasc que van ocupar després d'un setge no gaire llarg el 15 de juny de 1229. An-Nàssir Dawud va rebre en compensació el feu de Kerak i al-Xawbak, i al-Àixraf va passar a ser príncep de Damasc. Tots van reconèixer a al-Kàmil com a cap suprem aiúbida. Al-Àixraf va renunciar als seus dominis a Diyar Bakr i la Jazira en favor dels prínceps locals que donaven suport a l'arranjament i reconeixien a al-Kàmil.\nA finals del 1232 els seljúcides de Rum van atacar i ocupar Akhlat. El juny de 1234 el sultà al-Kàmil va iniciar l'ofensiva contra els seljúcides sortint de Salamiyya a la Jazira, però no va tenir èxit pel poc suport i la manca de confiança dels altres prínceps aiúbides i aliats, i al-Kàmil va retornar al Caire al cap d'un mes, però només sortir al-Àixraf fou atacat pels seljúcides. Al-Kàmil va haver de retornar a Síria on va ajudar el seu germà, rebutjant als atacants, i va restar una llarga temporada a Damasc, fins al setembre del 1236.\nLa successió a Alep (1236) va portar a un conflicte entre al-Kàmil i al-Àixraf. Aquest va formar una coalició amb alguns prínceps de Síria i el sultà seljúcida Kay Kobad I de Rum. Estava a punt d'esclatar la guerra quan al-Àixraf es va posar malalt i va morir pocs mesos després, el 27 d'agost de 1237. El va succeir el seu germà al-Salih Ismail ibn al-Àdil.\nObtingut de «https://ca.wikipedia.org/w/index.php?title=Al-Àixraf_ibn_al-Àdil&oldid=30124908»


Viatges Eurovacances | Marroc\n1er Dia – Barcelona – Fes (Marroc).\nVol de Barcelona a Fez segons l’horari i la classe escollits. Trasllat privat a Meknes amb dinar inclòs. Visita de Mellah, Bab el Mansur i la Medina. Un cop acabada la visita, trasllat en privat a Fes, via Volúbilis per visitar el seu jaciment arqueològic. Arribada l’hotel amb assistència de parla hispana. Check i sopar inclòs.\n2on Dia – Fes. Visita de la ciutat.\nEsmorzar inclòs a l’hotel i visita privada de Fes, formada per Fez el Bali (antiga) i Fez el Jedida (nova). Dinar inclòs i a la tarda visitarem el barri dels curtidors i els seus mercats. Allotjament a l’hotel i sopar inclòs.\n3er Dia – Fes – Merzouga.\nEsmorzar inclòs a l’hotel i trasllat privat al desert de Merzouga. De camí vorejarem la vall de Ziz i dinarem en ruta. A la tarda arribarem a Merzouga, on farem una excursió amb 4×4 per contemplar les dunes de sorra daurada i gaudir de la posta de sol. Al vespre degustarem la gastronomia beduina sota el cel estrellati i ens allotjarem a les haimes del campament\n4rt Dia – Merzouga – Ouarzazate.\nPasseig amb dromedari per veure la sortida del sol i esmorzar inclòs al campament. Trasllat privat cap a Ouarzazate passant per les Gorges del Todra i Tinghir. Dinar en ruta i travessarem algun oasi de camí. Arribarem a destí i gaudirem d’una visita privada a Ouarzazate. Sopar i allotjament a l’hotel.\n5è Dia – Ouarzazate – Marràqueix.\nEsmorzar inclòs a l’hotel. Trasllat privat cap a Aït Ben Haddou per visitar la Kasbah. Dinarem en ruta i segirem l’etapa travessant l’Atles i arribarem a Marràqueiz. Sopar i allotjament a l’hotel. Fi del servei de cotxe.\n6è Dia – Marràqueix.\nEsmorzar inclòs a l’hotel. Avui dedicarem tot el matí a recórrer en privat la ciutat de Marràqueix. Coneixerem les muralles, la mesquita de la Koutoubia, les tombes dels Saadies i el palau de la Badia. Dinarem a la Medina i a la tarda passejarem pels carrers pintorescos amb els seus mercats. Arribarem a la plaça Jemaa El Fna, declarada Patrimoni de la Humanitat per la UNESCO i antic punt de trobada dels comerciants d’Àfrica del Nord i degustarem un te a la menta en una terrassa amb vistes a la plaça. Sopar i allotjament a l’hotel.\n7è Dia – Marràqueix – Barcelona.\nPreu aproximat per persona en habitació doble viatjant un mínim de dues persones: a partir de 1.940.- Euros (IVA inclòs) + Vols\nAllotjament amb pensió completa. Trasllats en privat.\nGuia de parla hispana durant les visites.\nExcursió amb vehicle 4×4 a les dunes de Merzouga.\nPasseig amb dromedari per les dunes de Merzouga.


"L'ampliació de l'OTAN cap a l'Est és una de les causes de la guerra a Ucraïna"\nEugeni Bregolat aposta per la finlandització del país com una possible solució al conflicte\nInici de la taula redona. FOTO: UdL\nL'ampliació de l'OTAN cap a l'Est d'Europa és una de les causes de l'actual guerra a Ucraïna per l'exambaixador d'Espanya a Rússia entre 1992 i 1996, Eugeni Bregolat. Aquest diplomàtic, que també fou ambaixador a la Xina, Mongòlia, Moldàvia, Bielorrússia, Armènia, Canadà, Indonèsia, entre altres, ha participat avui a la Universitat de Lleida en la taula redona: La invasió russa d'Ucraïna: l'inici d'un nou ordre mundial? que s'organitzava des de la Facultat de Dret, Economia i Turisme de la UdL i que ha obert el rector, Jaume Puy.\nA la taula redona, moderada per Daniel Fernández Cañueto (professor de la UdL), l'han acompanyat Antoni Blanc (catedràtic de Dret Internacional de la UdL) i Cesáreo Rodríguez-Aguilera de Prat (catedràtic de Ciència Política a la Universitat de Barcelona).\nBlanc, que ha afirmat que Rússia no ha calculat bé els efectes col·laterals d'aquesta guerra "com l'auge de la identitat nacional a Ucraïna o que n'està sortint reforçada la Unió Europea", ha apostat per trobar un mediador que accepti la postura de les dos parts i tendeixi ponts, tot apuntant a Turquia, Israel o el Vaticà per jugar aquest rol. Blanc s'ha referit a "la violació dels pilars fonamentals del dret internacional" per part de Rússia, com ara l'amenaça i l'ús de la força o no respectar la sobirania dels estats, i ha vaticinat que no pot mantenir l'atac durant molt temps.\nPer a Rodríguez-Aguilera de Prat aquesta guerra és "imperialista" i Rússia "no ha parat de vulnerar la legalitat internacional". Els seus errors, ha dit, han estat optar per la invasió total, no haver previst la resistència ucraïnesa o l'aïllament internacional que està patint. Ha negat violència i genocidi de població prorussa al Donbass i que l'ultradreta ucraïnesa jugui cap paper. Per contra, ha parlat de les "simpaties" que despertava Putin entre l'extrema dreta occidental i ha criticat l'esquerra "radical" per callar contra l'autoritarisme del president rus. Sobre l'argument que l'expansió de l'OTAN és una de les causes del conflicte, l'ha qualificat de "trampós" perquè mai es va formalitzar per escrit l'acord dels anys noranta que l'OTAN no arribaria a les fronteres de Rússia, ha afirmat.\nBregolat s'ha referit, en un segon torn d'intervencions, al fet que totes les grans potències, "que són les que poden provocar els grans desastres, se salten el dret internacional, les Nacions Unides i el que sigui per defensar els seus interessos". Ho ha fet Rússia a Ucraïna, l'Afganistan i Txecoslovàquia, i els Estats Units en la segona guerra d'Iraq, Vietnam, i bona part dels països d'Amèrica Llatina, com l'OTAN ho va fer a Iugoslàvia, ha explicat. "La sobirania dels Estats és un conte, una teoria, no és real. No existeix la igualtat dels Estats quan només les grans potències són les que tenen dret de veto a Nacions Unides", ha afegit.\nA la pregunta que es plantejava en aquesta taula redona, de si ens trobem en l'inici d'un nou ordre mundial, en major o menor mesura els ponents hi han estat d'acord. "Anem cap a un nou ordre mundial que primer passa per un desordre mundial", ha conclòs Antoni Blanc.


L'Ajuntament de Pineda de Mar i els alumnes del Pla de Transició al Treball impulsen la 3a Cursa Jove — Ajuntament de Pineda de Mar\nL'Ajuntament de Pineda de Mar i els alumnes del Pla de Transició al Treball impulsen la 3a Cursa Jove\nL'Ajuntament de Pineda de Mar i els alumnes del Pla de Transició al Treball impulsen la 3a Cursa Jove Els diners recaptats amb les inscripcions es destinaran íntegrament a l’Obra Social Sant Joan de Déu La cursa es celebrarà el diumenge 11 de març https://www.pinedademar.cat/el-municipi/noticies/16860 https://www.pinedademar.cat/@@site-logo/escutajuntament.png\nEls diners recaptats amb les inscripcions es destinaran íntegrament a l’Obra Social Sant Joan de Déu La cursa es celebrarà el diumenge 11 de març\nL'Ajuntament de Pineda de Mar organitza la 3a Cursa Jove, que l'any passat va aplegar més de 200 corredors, es realitzarà el diumenge 11 de març a partir de les 10.00h del matí a la Platja dels Pins, amb dues opcions de recorregut de 5 i 10 quilòmetres que transcorreran també per la Platja dels Pescadors i per la Platja de les Dunes de Santa Susanna.\nL'inscripció anticipada per participar té un cost de 3 euros (si ja es disposa de xip) i de 5 euros (amb xip de lloguer), que es destinaran íntegrament a l’Obra Social Sant Joan de Déu. Les inscripcions es poden realitzar on-line a través de www.gesport.cat.\nCom a element singular, aquesta cursa està impulsada amb la implicació directa dels alumnes del Pla de Transició al Treball (PTT) de Pineda de Mar, que tenen participació activa en totes les fases prèvies de l'organització i donaran suport a la logística necessària per la celebració de l'activitat. Des del punt de vista educatiu, l'objectiu de la cursa és el de millorar la capacitat d'organització, l'autoestima i els hàbits saludables dels alumnes, donant-los protagonisme i motivació a través del foment dels valors que van associats a l'organització d'un esdeveniment i a la pràctica esportiva, l'ètica i el civisme.\nEl PFI-PTT és un programa de formació inicial per a l'inserció laboral de joves d'entre 16 i 21 anys que hagin deixat l'ESO sense obtenir el títol, organitzat per l'Ajuntament de Pineda de Mar i el Departament d'Ensenyament de la Generalitat de Catalunya. En el cas de Pineda de Mar, compta amb dues modalitats, una d'auxiliar en muntatges d'instal·lacions elèctriques, aigua i gas; i una altra d'auxiliar de vendes, oficina i atenció al públic. Els alumnes reben una formació general i professionalitzadora, i també realitzen pràctiques en empreses i comerços de Pineda i voltants. Des que es va posar en marxa a l'any 1998, s'ha format a uns 30 alumnes cada curs, aproximadament. Actualment, el PFI-PTT està ubicat a les instal·lacions municipals del C/ Riera, 31.\nEn aquest projecte hi col·laboren de manera transversal diverses regidories de l'Ajuntament com són Joventut, Esports, Educació i Salut. A més, es compta amb la col·laboració de l'Ajuntament de Santa Susanna i de l'empresa "Gesport", especialitzada en gestió esportiva.\n220218_NdP_3aCursa jove.doc Descarrega


Planet Mediterraneo | El medalla de bronze en els JJOO de PyeongChang,Regino Hernández participará en la Copa del Món de snowborad cross de La Molina\nmeritxell vallve 15 febrero, 2018\nEls dies 2 i 3 de març, coincidint amb la celebració del 75è aniversari de La Molina, l’estació del Grup FGC serà la seu de la vuitena prova del circuit de Copa del Món FIS de snowboard cross (SBX)\nA part de Regino Hernández, 7è a la classificació general de Copa del Món, també hi participaran els altres dos components de la RFEDI: el basc Lucas Eguibar (12è en la classificació del circuit mundial), guanyador del circuit de Copa del Món SBX FIS a La Molina 2015 i tercer en el circuit del 2016 i el càntabre Laro Herrero (46è)\nUn any més, La Molina serà testimoni de la Copa del Món FIS de snowboard cross el 2 i 3 de març, que es disputarà a l´ snowpark d’Alabaus. Es tracta d’una espectacular modalitat de l’snowboard, on els riders fan la sortida de les mànegues eliminatòries en grups de quatre, en una pista que inclou peralts, salts i dubbies. La tècnica, la velocitat i l’estratègia són elements clau en aquesta modalitat, en què està permès cert contacte entre els esportistes durant la baixada. La prova consta de diverses rondes eliminatòries, on els més ràpids aconsegueixen arribar a la gran final.\nEnguany, la prova serà especialment important, ja que coincideix amb la celebració del 75è aniversari de la instal·lació del primer remuntador. Per commemorar aquesta data tan assenyalada, el primer cap de setmana de març, La Molina serà l’escenari de l’Estima Fest, la festa del 75è aniversari de l’estació d’esquí.\nA més, la celebració continuarà dissabte en el pàrquing del sector del Telecabina de La Molina, on els assistents podran gaudir de concerts de música en directe, el DJ Carles Pérez de Ràdio Flaixbac donarà el tret de sortida i després es podrà seguir gaudint amb el grup barceloní de ‘Els Amics de les Arts’ com a cap de cartell. Amb tot, la festa acabarà amb un impressionant castell de focs i una cloenda amb sessió DJ per als més noctàmbuls.\nLa Molina acollirà la Copa del Món FIS de snowboard cross amb unes condicions immillorables, gràcies a les intenses nevades dels darrers dies, que s’han traduït en 3 metres de neu a l’estació, registre històric que permetrà la construcció d’un circuit de primera magnitud.\nVaultier, actual líder masculí\nEl cap de setmana del 2 i 3 de març, totes les mirades estaran posades en el rider francès Pierre Vaultier, que lidera el circuit mundial amb 6.120 punts, després d’haver aconseguit l’or a Feldeberg (Alemanya) i a Bansko (Bulgària), i un segon lloc a Erzurum (Turquia). Nascut el 1987, amb 30 anys, Vaultier ha participat en 74 Copes del Món, on ha aconseguit 32 podis, dels quals 21 victòries. La temporada 2017 es va proclamar campió del circuit de Copa del Món amb 4.450.00 punts. Al llarg de la seva carrera, ha participat en quatre Jocs Olímpics: a PyeongChang’18, on ha aconseguit la medalla d’or, a Sochi’14, on va obtenir l’or, a Vancouver’10 (9è) i Turín’06 (35è).\nEn el rànking de Copa del Món, l’australià Alex Pullin, ocupa el segon lloc amb 4.376 punts, i l’austríac Alessandro Haemmerle es manté tercer, amb 3.840 punts.\nLa italiana Moioli lidera la classificació femenina\nLa primera posició de la Copa del Món FIS SBX femenina l’ocupa la italiana Michela Moioli amb 6.630 punts. La jove Moioli (22 anys) ha participat en 36 Copes del Món, on ha pujat a 18 podis, 9 dels quals en primera posició. Aquesta temporada ha guanyat a Feldberg, Cervinia i Montafon; a Bansko ha aconseguit la segona posició i a Erzurum i Val Thoerns, la tercera posició. Pel que fa al seu pas en els Jocs Olímpics: demà divendres 16 de febrero competirà a PyeongChang’18; a Sochi’14 va quedar 6a.\nEn la classificació del circuit mundial, les franceses Chloe Trespeusch (5.600 punts) i Charlotte Bankes (5.000) ocupen la segona i tercera posició, respectivament.\nGrans expectatives per a l’equip espanyol\nRegino Hernández, Lucas Eguibar i Laro Herrero, els tres riders que formen la Real Federación Española Deportes de Invierno (RFEDI), també competiran a la Copa del Món FIS de snowboard cross de La Molina. Es tracta d’un equip molt fort i amb possibilitats d’acabar entre els primers classificats i, fins i tot, pujar al podi. Tots tres tenen molta projecció i ganes de fer un bon paper a La Molina, després d’haver competit en els Jocs Olímpics de PyeongChang’18. A més, en les darreres temporades ja han demostrat la seva progressió en Copa del Món.\nHernández va ser Campió del Món Júnior de snowboard cross al 2011. Ja porta 47 Copes del Món i va ser 5è a Baqueira Beret fa dues temporades. Ha participat en 4 Mundials: Gangwon’09, La Molina’11, Stoneham’13 i Kreischberg’15, en el qual va obtenir la 9a plaça. A més, ha disputat en els JJOO de Vancouver’10 (31è) i Sochi’14 (21è). Juntament amb Lucas a la Copa del Món per equips a Montafon’16, va aconseguir la primera posició.\nEl donostiarra Lucas Eguibar (24 anys) del club Promosport arriba amb forces a La Molina després d’haver competit en els JJOO de PyeongChang (33è). Aquesta temporada va pujar al podi en la Copa del Món disputada a Val Thorens (França), on va obtenir la 3a posició. Actualment ocupa el 12è lloc en la classificació de la Copa del Món, amb 1.866,10 punts.\nEl 2015 va guanyar el Globus de Cristall de la Copa del Món de SBX, final que es va disputar a La Molina i en 2016 va aconseguir el bronze del circuit. Ha participat en 39 proves de Copa del Món i ha aconseguit 9 podis amb dues victòries. A la primera cursa de temporada passada va aconseguir, al costat de Regino Hernández, el primer lloc de la Copa del Món per equips a Montafon. A més, als Jocs de Sochi’14 va aconseguir el diploma olímpic en classificar-se en la 7a plaça.\nUna estació amb recorregut en l’alt nivell\nL’estació propietat de Ferrocarrils de la Generalitat de Catalunya (FGC) disposa d’una llarga experiència en l’organització de grans esdeveniments esportius. La seva trajectòria es remunta a l’any 2008, en què va albergar la Copa del Món de parallel GS i parallel slalom. Els següents dos anys va ser el torn de la Copa del Món en les modalitats de snowboard cross, halfpipe i parallel GS i el 2012 i 2013 va acollir de forma consecutiva la Copa del Món parallel GS. Les temporades 2014, 2015 i 2017 va ser l’escenari de la Copa del Món de snowboard cross.\nL’any 2011, a més, va ser la seu dels Mundials de snowboard. La Molina també va organitzar el 2015 els Mundials IPC de snowboard per a atletes amb discapacitat.\nLa prova es realitza a peu de pistes al costat de la cafeteria i aparcament d’Alabaus pel que és accessible a peu per al públic que vulgui apropar-se i passar-ho bé amb els cracks d’aquest esport.\nL’esdeveniment compta amb el suport d’un comitè organitzador molt actiu format per la pròpia estació, propietat del Grup FGC, la Secretaria General de l’Esport, la Real Federación Española Deportes de Invierno (RFEDI), la Federació Catalana d’Esports d’Hivern (FCEH), la Federació Internacional d’Esquí (FIS) i l’ Ajuntament d’Alp, més d’institucions locals, autonòmiques i estatals.


City Hostel Panorama Uzhgorod Ucraïna - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCity Hostel PanoramaLva Tosltogo Street 5, Újhorod Centre, Uzhgorod, Ucraïna, 88000 - Veure al mapaExcel·lent8,9Basada en262comentarisCity Hostel PanoramaVeure més fotos"It is a small hostel, but they have a 24 hours reception. Th..."DimiterBulgariaVestíbulVeure més fotosVeure totes les 28 fotosExcel·lent ubicació 9,2Veure al mapa9,2UbicacióParticularitats que li encantaranaire condicionat\nSobre l'allotjamentDescripcióPer als viatgers què vulguin captar les imatges i els sons de Uzhgorod, City Hostel Panorama és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, City Hostel Panorama és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, City Hostel Panorama és una selecció idònia per a la vostra estada a Uzhgorod.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiatelevisió de pantalla planacalefaccióescriptoriTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantL’establiment es posarà en contacte directament amb vosaltres amb relació al pagament per avançat, que s’ha d’efectuar com a màxim 5 dies després de fer la reserva. L’establiment es reserva el dret de cancel·lar la reserva en cas que el dipòsit no s’hagi abonat. Comentaris recents de clients


Trasllats embarcacions d’esbarjo durant el Pla de desescalada (Orden TMA/419/2020)\nCircular núm. 87/2020\nS’ha aprovat la Orden TMA/419/2020, de 18 de mayo, por la que se actualizan las medidas en materia de ordenación general de la navegación marítima adoptadas durante el estado de alarma para la gestión de la crisis sanitaria ocasionada por el COVID-19 al proceso de desescalada (BOE 19/05/2020) que en el seu art. 3 regula els trasllats de les embarcacions d’esbarjo, ja sigui per realitzar-hi treballs de manteniment i reparació, com per motius de compravenda, així com si és per activitats de caire empresarial o laboral.\nVigència: des del 19/05/2020 i fins a la finaltizació de l'estat d'alarma.\nMentre duri l'estat d'alarma o fins a nou canvi, no es permetrà l'entrada en cap port de vaixells o embarcacions d'esbarjo estrangeres que no tinguin el seu port d'estada a l'estat espanyol. S'exceptua els vaixells i embarcacions que sols tinguin tripulació professional a bord.\nTRASLLAT EMBARCACIONS D’ESBARJO (entenent per tal tant vaixells, embarcacions o artefactes d’esbarjo).\nEl trasllat a drassanes, varadors, tallers de reparació o similars per realitzar-hi treballs de manteniment o reparació, o per motius de compravenda, entre les diferents unitats territorials (província, illa o en el cas de Catalunya, regió sanitària) es realitzarà de la següent manera:\nL’ha de realitzar el personal adscrit a l’empresa o la tripulació habilitada i contractada per aquesta, i sense passatgers a bord.\nAbans del trasllat, s’ha de presentar a través de la seu electrònica del Ministeri de Transports, Mobilitat i Agenda Urbana una declaració responsable en la que es comuniqui a la capitania marítima corresponent el trasllat, sense que calgui esperar una autorització per part de l’administració per realitzar-lo.\nLa declaració l’ha de presentar el capità adscrit o contractat per l’empresa.\nPodeu trobar el model de declaració responsable a la nostra Circular 57/2020.\nS’observaran els protocols i procediments que hagin dictat les comunitats autònomes dels ports esportius als que es pretengui accedir.\nS’ha de complir amb la normativa en vigor sobre “despacho” i matriculació d’embarcacions, inclòs el relatiu al permís temporal de navegació per a les que no estiguin matriculades.\nEl trasllat a drassanes, varadors, tallers de reparació o similars per realitzar-hi treballs de manteniment o reparació podrà realitzar-lo el seu propietari, sempre que aquest tingui lloc dins del terme municipal on resideixi.\nAbans del trasllat, amb independència de la llista a què pertanyi (tant si és la 6a com la 7a), o si està inscrit en el règim especial, o si són estrangers que tinguin el seu port d’estada a Espanya, el propietari presentarà a través de la seu electrònica del Ministeri de Transports, Mobilitat i Agenda Urbana una declaració responsable en la que es comuniqui a la capitania marítima corresponent el trasllat, sense que sigui necessari esperar una autorització de l’administració per realitzar-la.


La Pasqua i el combregar de malalts - Levante-EMV\nLa Pasqua i el combregar de malalts\nL'oratge molt favorable, més que en la setmana fallera, va permetre la celebració dels actes típics de la Setmana Santa i de Pasqua a tota la comarca just fa un segle\nlluís mesa i reig estivella 03.04.2015 | 23:31\nDe Cent en Cent. El cronista oficial d'Estivella, Lluís Mesa i Reig, ens porta una setmana més els esdeveniments més destacats que van tindre lloc just fa un segle en El Camp de Morvedre.\nEl mes d'abril, a diferència de l'anterior, va començar amb un oratge molt favorable. La calor d'eixos dies va permetre la celebració dels actes típics de la Setmana Santa i de Pasqua. La situació fou més favorable que en la setmana fallera. A més va eixir eixos dies una ordre per la qual es permetria l'ampliació del temps per a participar en la subhasta per a la construcció del tren directe València - Madrid. No obstant això, el més preocupant és que moltes fàbriques havien tancat. Moltes famílies d'obres passaven fam. Per eixa raó es van obrir menjadors per a obrers en l'Associació Valenciana de la Caritat i també al Port del Cap i Casal.\nLa pasqua tocà a la seua fi. S'acomiadà amb la celebració del festeig de Sant Vicent Ferrer. Eixa jornada era tradició el festeig de Sant Vicent Ferrer amb motiu de la huitena pasqual. El dia anterior va aprofitar per a celebrar el tradicional combregat d'impedits.\nL'acte, repetit a les poblacions de la comarca, va eixir a les set del matí des de l'església de Santa Maria. Va recórrer els principals carrers on es trobaven les persones impedides. Hi van assistir els penons de les confraries i fou presidit per la corporació i l'alcalde José Peris Escamilla. A més s'hi van desplaçar els regidors: Ariño, Cardo. Aleixandre. Maties, Cuesta, Pitarch, Devís, i el secretari Celestino Amorós.\nEl rector Juan Bautista Vidal era acompanyat amb el clergat davall pal·li. Els majorals de Minerva portaven les vares. Quatre guàrdies civils, manats per Miguel Torres, els protegien. Anaren fins a la presó. El jutge d'instrucció Antonio Aguilar els va rebre. També hi eren el jutge municipal Francisco Agramunt i l'escrivà José Amat. Estaven present en el lloc el cap de l'establiment Florèncio Delgado amb la resta de personal.\nPosteriorment es desplaçaren al sant Hospital. Allí es trobava, l'administrador Sr. Pitarch i els metges Martínez i Martí. Darrere se situava la Lira Saguntina dirigida pel mestre Palanca i la brigada de bombers encapçalada pel Sr. Bolós.\nEl dia de Sant Vicent Ferrer es va festejar a diverses poblacions del Camp de Morvedre, especialment a Algímia d'Alfara, on el sant, segons la tradició va estar present. A Sagunt la festivitat fou subvencionada per l'ajuntament. El sermó estigué a càrrec del pare del convent de Sant Esperit de Gilet que hi havia predicat a Quaresma.\nEixe més fou notícia a la comarca la celebració del dia de l'Arbre, especialment a Benifairó de les Valls. A més les autoritats policials de Sagunt participaren de la detenció d'uns lladres a Sogorb. Però eixes i uns altres esdeveniments seran els protagonistes del següent De Cent en Cent.\nEl encierro de los trabajadores de Lafarge continúa en Sagunt\nLos empleados prolongarán su protesta porque el consistorio no aprueba la ampliación de la cantera\nCarrera muy especial en Sagunt\nLos alumnos del IES Jaume I corren para recaudar fondos para «Save the Children» tras buscar cada...\nRescatan inconsciente a un ciclista saguntino en una senda de Algar\nSufrió una conmoción cerebral al caer en un lugar de difícil acceso y los bomberos tuvieron que...\nBenavites repartió 1.600 raciones de caldera\nUn año más Benavites vivió intensamente la fiesta de sus patronos. Sant Pau y Santa Paula contaron...\nLas fallas de Sagunt buscan un nuevo reconocimiento\nLa federación impulsa una declaración de Bien Inmaterial de Relevancia Local, que ayer apoyó el...


Milicians kurds maten 12 soldats turcs a una emboscada a la frontera\n25 febrer 2021 21:10\nTurquia respon amb la mort de 32 separatistes en un atac a 63 presumptes bases del PKK\nFrance Press | 22 octubre 2007\nUn total de dotze soldats turcs moriren la matinada d'ahir en una emboscada estesa pels milicians del Partit dels Treballadors del Kurdistan (PKK) contra un comboi militar prop de la localitat turca de Yuksekova (província d'Hakkari, al sud-est), a uns cinc quilòmetres de la frontera amb l'Iraq. En resposta a l'emboscada, l'Exèrcit va atacar amb la seva artilleria 63 presumptes bases dels rebels, causant la mort d'almenys 32 separatistes. Poc després de l'atac, el propi PKK va assegurar a través de l'agència de notícies prokurda Firat el segrest de diversos soldats turcs. Aquesta dada no ha estat confirmada per altres fonts. Així mateix, almenys 14 persones van resultar ferides com a conseqüència d'un atemptat amb bomba contra un autobús al sud-est de Turquia, prop del mateix lloc en el qual es va produir l'atac als soldats, segons va informar la cadena de televisió CNN-Turk. Segons la cadena de televisió CNN Turk, els soldats van morir poc després de la mitjanit, després que l'artilleria pesant dels rebels enfonsàs un pont pel qual passava un comboi format per dotze vehicles durant una ofensiva militar contra el PKK prop del llogarret turc de Daglica, a Hakkari. Aquesta província, en la qual conflueixen les fronteres de l'Iran i l'Iraq, es troba a l'est de la província de Sirnak, en la qual també són freqüents els enfrontaments entre militars i rebels kurds. «Un grup ampli del PKK que s'havia infiltrat a través de les nostres fronteres va llançar un atac amb tres fronts contra una companyia d'infanteria prop de la localitat de Daglica, després del qual dotze soldats van sofrir el martiri i 16 van resultar ferits», va informar l'Exèrcit en un comunicat. Aquest també va anunciar que posteriorment va llançar una operació, amb el suport d'helicòpters, per capturar els autors de l'atac contra la unitat militar i que, en aquesta operació, van ser bombardejats 63 «possibles objectius» i van morir 23 rebels.\nEls enfrontaments es van produir a les proximitats de la zona de l'atac de matinada i no hi ha informacions oficials que les tropes hagin travessat la frontera, encara que la cadena televisió privada NTV ha ubicat els objectius atacats per l'Exèrcit al nord de l'Iraq. Per la seva part, un portaveu del PKK al nord de l'Iraq, Abdul Rahman a Chadrchi, va negar que hi hagi hagut baixes a les seves files.\nD'altra banda, fonts oficials frontereres iraquianes van assegurar també ahir que l'Exèrcit turc va disparar quinze projectils d'artilleria contra diversos llogarrets kurds del nord de l'Iraq, que havien estat evacuats prèviament.


TOT EL #PAÍSVALENCIÀ AMB EL BAIX SEGURA - TU PORTAVOZ\nPAÍS VALENCIÀ PER EL DRET A DECIDIR PLATAFORMA Solidaritat\nTOT EL #PAÍSVALENCIÀ AMB EL BAIX SEGURA\nseptiembre 18, 2019 LaVeudelPoble\t0 comentarios\nDecidim-Plataforma pel Dret a Decidir del País Valencià vol mostrar tota la seua solidaritat, suport i estima a totes les persones afectades per l’últim episodi de “gota freda” al nostre País, especialment dur a les comarques centrals com la Vall d’Albaida i sobretot i amb molta cruesa al Baix Segura – Vega Baja.\nEnviem una salutació amb tot el nostre afecte i condol a aquelles persones que han perdut familiars i també a les que han perdut les seues cases, mitjans de treball, collites…sabem que aquests desastres afecten més als més desfavorits per encontrar-se en una situació de major vulnerabilitat, vaja per a tots i totes un record especial.\nEsperem i desitgem que com més aviat millor es vagen recuperant a poc a poc tots els danys soferts. Som conscients que costarà i per això demanem a les nostres institucions que posen tots els recursos públics a disposició de la recuperació de la vida de les persones i comarques afectades. Creiem que l’actitud del MHP de la Generalitat Ximo Puig, estant a Oriola des de l’inici ha estat a l’altura del seu càrrec i de les circumstàncies i per això la valorem molt positivament. El fet que la Generalitat haja desplaçat a més d’un centenar de tècnics per avaluar els danys en habitatges i que el Consell estiga oferint habitatge públic a les famílies afectades són passos en el camí adequat, cal continuar i fer-ho amb esforç, diligència i rapidesa.\nAlhora volem fer una reflexió al voltant de com l’escalfament global, el maneig dels nostres recursos hidrogràfics i la inadequada ocupació del territori han potenciat negativament els efectes d’aquest episodi de pluges torrencials i dels que puguen vindre en un futur.\nL’escalfament global com a conseqüència d’un “estil de vida” marcat per la petjada del carboni i directament relacionat amb el “creixement” indefinit promogut pel sistema capitalista, és culpable que cada vegada puguen ser més recurrents aquests fenòmens meteorològics i que la seua freqüència s’escurce en el temps. Cal superar, doncs, aquest sistema i la visió d’un creixement sense fre, sempre per fora del control democràtic, que atempta contra les persones, el territori i la vida del planeta en general.\nLa mala gestió del territori i la seua inadequada ordenació és un altre dels agreujants. En el desenvolupament de pobles i ciutats (incloent-hi les megaurbanitzacions que es dispersen especialment pel Baix Segura) amb freqüència no s’ha tingut en compte els riscos potencials en cas de fortes pluges com les recents i moltes vegades s’ha construït pensant més en els beneficis de grans constructores, promotores i en la indústria del turisme que en adequar-se a les condicions de l’orografia i en les necessitats de la gent. Cal revertir, doncs, aquesta situació amb una planificació lògica i sostenible de l’ocupació del territori amb transparència i participació democràtica de les poblacions implicades.\nPer altre costat i en relació amb l’anterior, com a poble que som necessitem disposar dels nostres recursos econòmics per a poder decidir unes infraestructures respectuoses amb el medi ambient i al servei de les nostres necessitats i desenvolupar un nou model econòmic que no depenga del turisme massiu, de la rajola i el ciment que només poden agreujar les conseqüències de les adversitats climàtiques. Reclamem, doncs, el nostre Dret a Decidir.\nPaís Valencià, setembre 2019\nTotes som #Baix Segura #Vega Baja\n#País Valencià solidari\n← MASSAMAGRELL SE ADHIERE A LA ALERTA FEMINISTA DEL 20 DE SEPTIEMBRE Recibidos x AYUNTAMIENTOS/Ayto Massamagrell x\nUnides Podem Alacant insta al bipartito a adherirse al Plan de ayudas a la vivienda de la Conselleria de Vivienda y Arquitectura →


El Mataró suma la primera victòria de la temporada | Mataró Ràdio\nDm, 13/09/2016 - 11:51\nEl CE Mataró guanya a Badia del Vallès per 0 a 2. Segona jornada de lliga i primer triomf pels groc i negre, que sumen 4 punts de 6 possibles. L’equip va controlar el joc de principi a fi, tenint la possessió de la pilota, generant ocasions i aturant bé les sortides al contraatac del rival. Fruit d’aquest domini arribaria el primer gol al minut 16, quan Rodri rematava al fons de la xarxa una centrada de Ricky. Disposaria de més ocasions els conjunt mataroní abans de marcar al descans, tot i no poder eixamplar diferències. El segon, arribaria al minut 56 de joc, obra d’Òscar després d’una passada de Parri. Al cap de poc el Badia es quedaria amb 10 damunt el terreny de joc. Els groc i negre encara disposarien de més ocasions tot i no acabar-les matarielitzant.\nUn partit en que el conjunt mataroní va generar diverses ocasions de gol, però aquesta vegada va ser més resolutiu i per tant es va emportar la victòria. Aquest punt d’efectivitat, explica el tècnic, és el que va faltar a la primera jornada davant el Besòs Baron Viver, quan l’equip no va poder passar de l’empat a 1.\nDesprés d’aquesta victòria els groc i negre s’enganxen al grup capdavanter de la taula, amb aquells equips que han sumat dues victòries de dues possibles: Unificació Llefià, Sarrià i Canyelles.\nCE Mataró, grup 2 segona catalana de futbol


03/11/2010: DEMÀ: TELEVISIÓ DE QUALITAT AL MINIPUT\nReserveu-vos el 4 de desembre. Perquè aquest serà l’únic dia escollit per a la 16a edició del Miniput. Un dia sencer dedicat a la televisió de qualitat, on es podran veure les noves tendències del mitjà. La mostra inclou un resum del més significatiu de l’INPUT (International Public Television Conference) i propostes innovadores i experimentals provinents de diferents països.\nEntre els atractius del Miniput podem destacar la preestrena de L’endemà, una sèrie documental creada per TV3. El que pretén aquest documental és respondre a preguntes com aquestes: “Com és la vida d’una adolescent després de ser mare?” o “Què passa quan algú rep un diagnòstic fatal?”. Són punts d’inflexió en la vida de les persones i L’endemà vol mostrar com les encaixem a través del seguiment al llarg d’un any sencer d’una persona.\nLa inscripció al Miniput és gratuïta.\nCategories: General , Televisió\n08/04/2009: Generació Bola de drac\nEscrit per: Raül Tidor\nAvui el programa emet un reportatge sobre una sèrie mítica, Bola de drac. L’excusa, per dir-ho d’alguna manera, és l’estrena de l’adaptació que han fet des de Hollywood i de la qual en parlaré més endavant. El reportatge que ha preparat la Júlia Bertran parla de la sèrie, de la primeríssima Bola de drac, però sobretot de la generació que ha crescut amb Goku i companyia, la generació que té la creació d’Akira Toriyama com a referent, punt de trobada, part de les seves memòries i bagatge cultural comú.\nI sí, bona part de l’equip d’Ànima és generació Bola de draccent per cent.\nEs fa difícil explicar el que va ser Bola de drac en la seva primeríssima emissió, pels volts del 1990. La generació Bola de drac ja havia al•lucinat amb la mítica El Dr. Slump, però ningú s’esperava una sèrie tan potent, amb una barreja única d’aventures, humor, lluites èpiques i emoció a flor de pell.\nRecordeu-ho bé: llavors no hi havia Internet, per tant ningú sabia què passaria als propers capítols i veure Bola de drac cada tarda a la Catalunya pre-Club Super 3 era una experiència religiosa per milers de nens que, us ho puc ben dir, no ens crèiem el que vèiem. Bola de drac va ser un fenomen espontani que ens va obrir les portes al món de l'anime, el manga i la cultura japonesa en general.\nDepsrés van arribar Bola de drac Z, la febre de les fotocòpies, el succedani Bola de drac GT, els videojocs i sèries actuals com Naruto o Bleach que difícilment existirien sense Bola de drac…però això ja és una altra història.\nCom a propina per als membres de la generació Bola de drac, us animen a veure l’especial que es va fer per celebrar el 40è aniversari de la revista on va néixer, el Shonen Jump. El capítol és un exercici de nostàlgia, I la gràcia és veure els personatges de sempre en acció.\nTambé és novetat l’estrena al Japó Dragon Ball Kai, una remsterització amb estètica I tècniques d’animació actual de Bola de drac Z. El que han fet els amics japonesos és treure els capítols i moments de farciment per anar al gra, i fer 100 capítols amb la història resumida. Aquesta és la careta d’entrada, espectacular.\nI què passa amb la pel•lícula, Dragon Ball Evolution??Me la prenc com una mena d’adaptació lliure de la sèrie, que no pot afegir ni treure res al llegat de la Bola de drac original. Només cal veure aquest Follet Tortuga que podria ser un cambrer de xiringuito de la costa i aquest Goku sortir del càsting de Sensación de Vivir i Gossip Girl per veure clar que els amics americans han fet el que han volgut amb els personatges originals,\nPerò no ho dubteu: Bola de drac, la primera i autèntica, té màgia, és una de les millors sèries que hem vist a la televisó i forma part de l’ànima de tota una generació.


Almassora inverteix 37.000 euros a millorar les instal·lacions esportives municipals - Diari de Benicassim. Diari online\njul. 17, 2018 | Plana Alta | 0\nL’entrada en vigor de l’última modificació de crèdit aprovada per l’Ajuntament d’Almassora ha permès al departament d’Esports disposar de 37.000 euros per a millorar i completar les instal·lacions municipals\nEn concret, les pistes de patinatge, la piscina coberta i el nou pavelló de gimnàstica de la Garrofera absorbiran aquests recursos.\nEn aquest últim espai, la Regidoria d’Esports instal·larà un paviment sintètic que recobrirà els 450 metres quadrats de la superfície de l’edifici. Amb una inversió d’11.000 euros, el consistori podrà culminar les obres per a la construcció d’un espai propi per al Club de Gimnàstica Artística Almassora, amb la col·laboració del qual s’han tancat els últims detalls del projecte.\nDesprés de la instal·lació del sòl, Esports traslladarà a la nau els aparells que els i les gimnastes utilitzen en els entrenaments i els fixarà per a garantir la seua seguretat. A més, el club disposarà del tatami adquirit pel consistori per al nou pavelló, una equipació que cobrirà al voltant de 170 metres quadrats de la superfície i que permetrà practicar exercicis de salt i de sòl.\nL’objectiu del consistori és encadenar els treballs perquè “l’espai estiga disponible a l’inici del curs escolar, de manera que el club local puga començar a preparar allí la temporada”, ha assegurat el regidor d’Esports, Xavier Trenco. Respecte a les altres dues intervencions, l’edil ha apuntat que “els mesos d’estiu, en els quals disminueix el nombre d’usuaris de les instal·lacions, són els més indicats para dur a terme aquests treballs sense molestar els esportistes”.\nAixí doncs, la segona de les instal·lacions que l’Ajuntament d’Almassora preveu millorar en els pròxims dos mesos seran les pistes de patinatge de l’avinguda Generalitat. El sòl de la part central d’aquesta instal·lació serà condicionat perquè puguen realitzar-se exercicis de les disciplines artístiques. El material triat reuneix les característiques necessàries perquè els patins puguen lliscar però també assegura que no es produïsquen caigudes en transitar per aquesta zona.\nFinalment, la reparació del sistema d’aire condicionat de la piscina municipal tancarà aquest capítol d’inversions en instal·lacions esportives. Els treballs tenen un pressupost de 6.000 euros i començaran aquesta mateixa setmana. Durant el mes d’agost, el departament que dirigeix Xavier Trenco realitzarà diverses intervencions en l’edifici que alberga la piscina i el gimnàs, encara que el pressupost total està pendent de ser definit.\nPreviousL’Ajuntament de l´Alcora activarà una campanya contra les agressions sexistes en les Festes del Crist\nNextVila-real signa l’assignació del Programa Operatiu FEDER que servirà per a rehabilitar el Gran Casino i teatre Tagoba